আজিৰ পৰা অহা ২১ জুলাইলৈ গুৱাহাটী ডনবস্ক' এলুমনিয়ে আয়োজন কৰিছে দশম সংখ্যক সদৌ অসম মেজৰ ৰেংকিং টেবুল টেনিছ আৰু সপ্তম সংখ্যক সদৌ অসম অপেন ৰেংকিং বেডমিণ্টন চেম্পিয়নশ্বিপ।
সোমবাৰে আয়োজক কমিটীৰ উপ-সভাপতি কাৰ্তিক ফুকন আৰু সম্পাদক বিকাশ আগৰৱালে অসম অলিম্পিক সন্থাৰ সভাগৃহত আয়োজিত এক সংবাদমেলত এই বিষয়ে উল্লেখ কৰে।
আয়োজক কমিটীয়ে জনোৱা অনুসৰি আজি দুয়োখন প্ৰতিযোগিতাৰে উদ্বোধন কৰা হ'ব। টেবুল টেনিছ খেলসমূহ আজিৰে পৰা ২০ জুলাইলৈ আৰু বেডমিণ্টনৰ মেচসমূহ ১৮ৰ পৰা ২১ জুলাইলৈ হ'ব।
অসমৰ ১০ খন জিলাৰ ৩২৮ গৰাকী খেলুৱৈয়ে টেবুল টেনিছ প্ৰতিযোগিতাত আৰু বেডমিণ্টনত ১২ খন জিলাৰ মুঠ ৪৫০ গৰাকী খেলুৱৈ অংশগ্ৰহণ কৰিব বুলি আয়োজকে জানিবলৈ দিয়ে। মেচসমূহ নক আউট ভিত্তিত আৰু ছিংগলছ ইভেণ্টত অনুষ্ঠিত হ'ব বুলিও জানিবলৈ দিয়ে।
এই প্ৰতিযোগিতাখন স্পনছ'ৰ কৰিছে বেষ্ট চিমেণ্ট, এল আই চি আই, গুৱাহাটী তেল শোধনাগাৰ, বাৰ্মা স্প'ৰ্টছ, ডনিক, স্কুৱেৰ স্প'ৰ্টছ, আমূল, হোলছম ব্ৰেড ৰিপ'জে।
অসম অলিম্পিক সন্থাৰ সভাগৃহত আয়োজিত এই সংবাদমেলত আয়োজক কমিটীৰ ড০ বনজিৎ চাংকাকতি, সংকোচ ৰঞ্জন দাস, মুকেশ অছানতানিৰ লগতে দীপজ্যোতি কলিতাও উপস্থিত থাকে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
